Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az állami közfeladatok közül az egyik legfontosabb, nevezetesen a nyugdíjsegélyek folyósítása a kedvezményezettek körének parttalan bővítésével lehetetlenné válik. A jelenlegi 179/1995. (XII. 29.) Korm. rendelet mellékletét
Paragraph Index: 417

Az állami közfeladatok közül az egyik legfontosabb, nevezetesen a nyugdíjsegélyek folyósítása a kedvezményezettek körének parttalan bővítésével lehetetlenné válik. A jelenlegi 179/1995. (XII. 29.) Korm. rendelet mellékletét képező Alapító okirat úgy rendelkezik, hogy a kedvezményezettek az irodalommal, képző-, ipar-, ipari tervező művészettel, fotóművészettel és zenei alkotó művészettel foglalkozó, a Magyar Köztársaság Művészeti Alapjával 1992. X. 1-jéig tagsági viszonyban álló tagjai, valamint a MAOE alapszabálya szerint belépő új tagokat tömörítő egyesület mindenkori tagjai. Az Alapítvány az ő alkotómunkájuk és szociális biztonságuk anyagi feltételeit igyekszik biztosítani állami közfeladatként. Az Alapító okirat tervezete ezzel szemben az irodalommal, képző-, ipar-, ipari tervező művészettel, fotóművészettel és zenei alkotó művészettel hivatásszerűen foglalkozó alkotóművészeket jelöli meg kedvezményezettként. Nem jelöli meg a tagsági viszonyt, mint a támogatás, érdekérvényesítési lehetőség feltételét. Megoldatlan annak az eldöntése, hogy ki a művész. Az, aki magát annak tartja, vagy az, akiről mások úgy gondolják, hogy művész. A döntésben csak egy testület lehet illetékes, amely szakmai, művészeti kritériumok alapján határozhat. Ha a döntés pozitív, a jelentkezőt felveszik a testület tagjai sorába, elismerik alkotó művész mivoltát. Ennek értelmében a tagság köre tehát bővíthető maradhat. Ezért nem fogadható el az Alapító okirat tervezet, amely semmilyen kritériumhoz nem köti a művész állami támogatását. A közalapítvány vagyonának hozama előbbiekben ismertetett okokból még a volt Alap-tagoknak is nehezen nyújt fedezetet a nyugdíjsegélyek biztosítására. A kedvezményezettek körében meghatározatlan módon történő kibővítése tovább súlyosbítaná a jelenleg is bizonytalan helyzetet. Ezáltal a volt Alap-tagok jövedelméből, munkája eredményéből keletkezett vagyon számukra elveszne, hiszen a hozam nem nyújtana elegendő fedezetet a folyamatos és várhatóan növekvő kiadásokra, de az sem kizárt, hogy a vagyon egy részét már most értékesíteni kellene. Ha az Alap vagyonából való részesedés nem kötődik tagsághoz, hanem bárki, aki magát alkotó művésznek tartja, igényt tarthat a támogatásra, a vagyon olyan rövid idő alatt elfogyna, hogy nem jelentene a művészek számára sem alkalmi, sem tartós segítséget. A tervezett Alapító okirat-módosítás létbizonytalanságot eredményez a volt Alap-tagok körében, és egyértelműen sérti megszerzett jogaikat, hiszen a nyugdíjsegélyek kifizetése a már megállapított nyugdíjak esetében is bizonytalanná válhat. A megállapításokból az országgyűlési biztos azt a következtetést vonta le, hogy a Magyar Alkotóművészeti Közalapítvány Alapító okiratának jelenlegi módosítási tervezete, és egy ilyen tartalmú Alapító okirat elfogadása egyértelműen sértené a MAOE 6000 író-, muzsikus-, képző- és iparművész tagja és családtagja az Alkotmány 74/E. § (1) bekezdésében megfogalmazott szociális biztonsághoz való jogát. Tekintettel arra, hogy az érintettek jövőbeni helyzetében alkotmányos visszásság közvetlen veszélye áll fenn, az országgyűlési biztos felkérte a kormányt, hogy az előterjesztésnek az új Alapító okirat elfogadására vonatkozó részét ne fogadja el. A kormány az országgyűlési biztos megállapításait is figyelembe véve állapította meg az új Alapító okirat tartalmát. OBH 10358/1997. Az országgyűlési biztoshoz több jelzés érkezett arról, hogy

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes